Libe powezeye

Ene libe powezeye u ene powezeye al libe, c' est on scrijhaedje powetike ki n' shût nén les lwès des powinmes erîlés. 

 Mwaissès piceures 
 I gn a nén tofer des rimes (end a sovint kékenes a des moumints k' i gn a).
 El pîtaedje pout esse diferin d' ene plaece a l' ôte. Gn a sovint des foirt courts vers. Mins ça pout esse ossu des vers di 15 pîs (come les cis da Michel Robert)
 Les strofes sont eto basteyes al libe.
 Gn a toplin d' ascoxhmints (fråze u fråzlete k' asdjambele so deus vers).

 Diferince avou l' prôze powetike 
Li diferince avou l' prôze powetike, c' est ki l' libe powezeye est prezintêye a môde di vers, adon les bokets d' fråze n' ont nén dipus k' 12 pîs.

 Libe powezeye e walon 
Li libe powezeye e walon n' a cmincî ki sol difén do 20inme sieke.

Metans, dins l' grosse antolodjeye Piron, la k' les oteurs sont metou cronolodjicmint, on n' è trouve k' a pårti di Marcel Hecq (p. 496).

 Sacwants scrijheus di libe powezeye 
 Jacqueline Boitte (metans, dins «Estoeles»)
 Claude Delizée (dins «L'Acadèmîye dès Foyans d' Cèrfontène»
 Jacques Desmet (so Wikisourd)
 Joseph Dewez (ezès «Cayés walons»)
 Émile Gilliard (come dins «A schipe» u divins «Zouprale»). Divins 50 powezeyes k' il a relî lu-minme e 2010, end aveut 29 fwaite al libe, eyet co 8 avou des bokets al libe, astok di bokets arimés.
 Marcel Hecq (dins l' Antolodjeye Piron, p. 496).
 Émile Hesbois (come dins «Pitits mots do dimegne å matén»)
 Dominique Heymans (metans, divins «Plouves»)
 Lucyin Mahin (so Wikisourd)
 Julien Noël (ezès «Cayés walons»)
 Jean Rathmès (dins l' Antolodjeye Piron, p. 542)
 Michel Robert (so Wikisourd)
 Léon Warnant (dins l' Antolodjeye Piron, p. 598)

 Egzimpes 

 da Jacqueline Boitte
 da Jacques Desmet: 
 da Emile Gilliard
 da Marcel Hecq: 
 da Lucyin Mahin: 
 da Michel Robert: 


Libès powezeyes eplaideyes so Wikisourd

Categoreye:Powezeye